# Jaume Costa i Jordá

Jaume Vicent Costa Jordà (València, 18 de març de 1988) és un futbolista professional valencià que ocupa la posició de lateral esquerre, actualment a l'Albacete Balompié. Es va formar a les categories inferiors del València CF, i a jugat al Vila-real CF i al València CF. Actualment juga a l'Albacete Balompié.

## Trajectòria
### València CF

Va començar la seua trajectòria futbolística a l'equip de la seua ciutat, el València CF. Ja superada la seua etapa com a juvenil va entrar a formar part de la disciplina del València Mestalla, equip filial valencianista. La temporada 2007/08 va formar part de l'equip que va aconseguir l'ascens a la Segona Divisió B. La seua projecció amb l'equip valencianista el va portar a debutar amb el primer equip, en una fase prèvia de la Lliga de Campions contra el Brugge.

### Cadis CF

La temporada 2009/10 va marxar cedit al Cádiz. La seua cessió al Cádiz va anar de menys a més. Al principi no va comptar massa amb per a l'entrenador, Xabier Gracia. La segona part de la temporada, però, ja amb Víctor Espárrago a la banqueta, va consolidar-se com a titular en la banda esquerra. Malgrat tot, no va poder evitar el descens del seu equip a la Segona Divisió B.

### Vila-real CF

L'estiu del 2010 va fitxar pel Vila-real. Primer va passar per l'equip filial del submarí groguet. Curiosament, el seu primer entrenador al Vila-real va ser Xabier Gracia amb qui havia disposat de molt pocs minuts la temporada anterior al Cádiz CF.
A l'equip filial groguet va estar-hi durant dos temporades, tot i que durant la segona va alternar diverses presències amb el primer equip. El seu debut oficial va ser el tretze de desembre del 2011 en un partit de Copa del Rei contra el CD Mirandés. La temporada 2011/12 va participar en sis partits de la Primera Divisió, concretament va debutar a La Romareda el quatre de març del 2012 en la vint-i-sisena jornada de Lliga, on va jugar de titular i va disputar els noranta minuts. Va viure el descens de l'equip a Segona Divisió. La temporada 2012/13, ja a Segona, va ser la de la seua consagració amb el primer equip, va disputar 32 partits, 24 dels quals de titular. El seu final de temporada va ser molt bo, guanyant-li la posició de titular en el lateral esquerre a Joan Oriol i participant activament en el retorn de l'equip a Primera.
En la seua tercera temporada a l'equip, la del retorn del submarí a primera, va consolidar-se com a lateral esquerre titular, va disputar un total de 30 partits la temporada 2013/14. A més, el 10 de maig del 2014 marcava el seu primer gol a Primera, contra el Rayo Vallecano.

### València CF

L'agost de 2019 va tornar al València CF nou anys després de la seua marxa del club, després d'arribar a un acord amb el Vila-real per a la seua cessió per una temporada.

## Palmarès
### Vila-real CF

* 1 Lliga Europa de la UEFA: 2020-21

## Equips

| Club | Temporada | Lliga | Lliga | Copa | Copa | Europa | Europa | Total | Total |
| Club | Temporada | Partits | Gols | Partits | Gols | Partits | Gols | Partits | Gols |
| València CF | 2008-2009 | 0 | 0 | 0 | 0 | 1 | 0 | 1 | 0 |
| Cadis CF | 2009-2010 | 15 | 0 | 0 | 0 | 0 | 0 | 15 | 0 |
| Vila-real B | 2010-2011 | 36 | 1 | 0 | 0 | 0 | 0 | 36 | 1 |
| Vila-real B | 2011-2012 | 29 | 1 | 0 | 0 | 0 | 0 | 29 | 1 |
| Vila-real CF | 2011-2012 | 6 | 0 | 1 | 0 | 0 | 0 | 7 | 0 |
| Vila-real CF | 2012-2013 | 32 | 0 | 1 | 0 | 0 | 0 | 33 | 0 |
| Vila-real CF | 2013-2014 | 30 | 1 | 2 | 0 | 0 | 0 | 32 | 1 |
| Vila-real CF | 2014-2015 | 29 | 1 | 7 | 0 | 6 | 0 | 42 | 1 |
| Vila-real CF | 2015-2016 | 18 | 1 | 1 | 0 | 8 | 0 | 27 | 1 |
| Vila-real CF | 2016-2017 | 31 | 1 | 1 | 0 | 3 | 0 | 35 | 1 |
| Vila-real CF | 2017-2018 | 12 | 0 | 1 | 0 | 3 | 0 | 16 | 0 |
| Vila-real CF | Total | 158 | 4 | 15 | 0 | 20 | 0 | 192 | 4 |
| Total carrera | Total carrera | 238 | 6 | 15 | 0 | 21 | 0 | 308 | 6 |

## Referències

* ↑ «Jaume Costa se compromete con el Villarreal B de Javi Gracia» (en castellà). Diario de Cádiz. [Consulta: 29 juny 2013].
* ↑ «Mirandés 1-1 Villarreal» (en castellà). BDfutbol.es. [Consulta: 29 juny 2013].
* ↑ «Real Zaragoza 2-1 Villarreal» (en castellà). BDfutbol.es. [Consulta: 29 juny 2013].
* ↑ «Villarreal 4-0 Rayo Vallecano» (en castellà). Soccerway. [Consulta: 16 juny 2014].
* ↑ «Jaume Costa arriba cedit al València». Blanquinegres, 13-08-2019.

## Enllaços externs

* Fitxa al web del Vila-real CF Arxivat 2013-07-14 a Wayback Machine. (castellà)
* Estadístiques a BDfutbol (castellà)
* Estadístiques a Soccerway (castellà)